SET บ่ายร่วง 13 จุด ผวาโควิดรอบใหม่-เงินเฟ้อไทยพุ่งเกินคาด
SET บ่ายร่วง 13 จุด ผวาโควิดรอบใหม่-เงินเฟ้อไทยพุ่ง 7.66% เกินคาด รวมถึงบาทอ่อนค่ากดดัน
SET บ่ายร่วง 13 จุด ผวาโควิดรอบใหม่-เงินเฟ้อไทยพุ่ง 7.66% เกินคาด รวมถึงบาทอ่อนค่ากดดัน
5 ก.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 15:34 น. อยู่ที่ 1,546.82 จุด ลดลง 13.45 จุด หรือ 0.86% สูงสุดที่ 1,569.96 จุด ต่ำสุดที่ 1,545.03 จุด มูลค่าการซื้อขาย 5.41 หมื่นล้านบาท
สำหรับดัชนีภาคบ่ายที่ร่วงลงกว่า 10 จุดนั้น คาดจะมาจากการที่นักลงทุนกังวลดัชนีราคาผู้บริโภคทั่วไป (CPI) หรืออัตราเงินเฟ้อทั่วไป เดือน มิ.ย.65 ของไทยขยายตัวเพิ่มขึ้น 7.66% จากช่วงเดียวกันของปีก่อน และสูงกว่าที่ตลาดคาดการณ์ไว้ที่ 7.5% ทำให้คาดว่าคณะกรรมการนโยบายการเงิน (กนง.) น่าจะมีการปรับขึ้นอัตราดอกเบี้ยขึ้น 0.25% ในการประชุมรอบหน้า เพื่อคุมเงินเฟ้อ และเงินบาทอ่อนค่าลงมาก
ขณะเดียวกันบล.กสิกรไทย ระบุว่า ยังให้น้ำหนักการระบาดโควิด-19 ระลอกใหม่ เห็นได้จากช่วงเช้ามีการเก็งกำไรหุ้นโรงพยาบาล เพราะเชื้อโอไมครอนสายพันธุ์ใหม่ BA.4 และ BA.5 นั้นติดเชื้อเร็วขึ้น